ദുരന്തനിവാരണം: തിരുവമ്ബാടി മണ്ഡലത്തില് അടിയന്തര യോഗം ചേര്ന്നു മുക്കം: കിഴക്കന് മലയോര മേഖലയിലെ നാല് പഞ്ചായത്തുകളില് ഉരുള്പൊട്ടലിനും മണ്ണിടിച്ചിലിനും സാധ്യതയുള്ളതിനാല് തിരുവമ്ബാടി മണ്ഡലത്തില് മുന്നൊരുക്ക അവലോകന യോഗം ചേര്ന്നു. അടിയന്തര സാഹചര്യങ്ങളില് കുടുംബങ്ങളെ മാറ്റിപ്പാര്പ്പിക്കുന്നതിന് സെന്റ് തോമസ് എച്ച്എസ്എസ് തോട്ടുമുക്കം, ഫാത്തിമ മാതാ എല്പി സ്കൂള് തേക്കുംകുറ്റി, ഐഎച്ച്ആര്ഡി കോളജ് തോട്ടക്കാട്, ജിഎച്ച്എസ്എസ് പുതുപ്പാടി, സെന്റ് ജോര്ജ് യുപി സ്കൂള് മൈലള്ളാംപാറ, എംജിഎം ഹൈസ്കൂള് ഈങ്ങാപ്പുഴ, ജിയുപി സ്കൂള് ചെമ്ബുകടവ്, എഎല്പി സ്കൂള് നൂറാംതോട്, മഞ്ഞുവയല് എല്പി സ്കൂള്, മുത്തപ്പന്പുഴ എല്പി സ്കൂള് സെന്റ് സെബാസ്റ്റ്യന്സ് എച്ച്എസ്എസ് കൂടരഞ്ഞി, ഫാത്തിമാബി എച്ച്എസ്എസ് കൂമ്ബാറ, ജിഎല്പിഎസ് കക്കാടംപൊയില് എന്നീ സ്ഥലങ്ങളില് ക്യാമ്ബുകള് ഒരുക്കിയിട്ടുണ്ട്. ലിന്റോ ജോസഫ് എംഎല്എ അധ്യക്ഷത വഹിച്ചു.